ddrg/super_eurlex huggingface dataset:
KIRJALLINEN KYSYMYS E-0425/03 esittäjä(t): Anna Karamanou (PSE) neuvostolle. Ihmisoikeuksien loukkaukset Tsetseniassa.



Virallinen lehti nro 051 E , 26/02/2004 s. 0023 - 0024



KIRJALLINEN KYSYMYS E-0425/03 esittäjä(t): Anna Karamanou (PSE) neuvostolle (18. helmikuuta 2003) Aihe: Ihmisoikeuksien loukkaukset Tsetseniassa Kun otetaan huomioon Euroopan neuvoston Teteniasta antama päätöslauselma, kolme kansainvälistä järjestöä kehottaa yhteisellä julistuksella Euroopan neuvostoa tarkastelemaan seuraavia kysymyksiä: - Molemmat osapuolet ovat syyllistyneet siviileihin kohdistuneisiin väkivaltatekoihin, mutta syyllisistä ei ole raportoitu eikä heitä ole saatettu oikeuden eteen. - Taistelevat osapuolet ovat käyttäneet kohteinaan siviiliväestöä kansainvälisten ihmisoikeussopimusten vastaisesti. - Venäjän hallitus on lakkauttanut Etyjin avustustyöryhmän 31. joulukuuta 2002 ja kieltäytyy jatkuvasti julkaisemasta Euroopan neuvoston kidutuksen ja epäinhimillisen tai halventavan kohtelun tai rangaistuksen vastaisen komitean raportteja Venäjän federaation tilanteesta. Vahvistaako neuvosto edellä esitetyt väitteet, ja mihin toimiin se aikoo ryhtyä ihmisoikeuksien suojelemiseksi alueella? Ennen kaikkea mitä se aikoo tehdä, jotta sallittaisiin kansainvälisten tarkkailijoiden pääsy Teteniaan ja rikkomuksista tiedotettaisiin nykyistä avoimemmin? Vastaus (29. syyskuuta 2003) Neuvosto jakaa arvoisan parlamentin jäsenen mainitsemissa väitteissä esille tuodun huolen. Neuvosto on ilmaissut Venäjän viranomaisille useissa eri tilaisuuksissa huolensa Tetenian ihmisoikeustilanteesta ihmisoikeusloukkauksia koskeva avoimuuden puute mukaan luettuna, ja huolen humanitaarisesta avusta ja siitä, että Venäjän viranomaiset ovat useamman kerran sulkeneet Etyjin Tetenian-avustusryhmän toimiston. Viimeksi nämä huolenaiheet otettiin esille poliittisten osastojen päälliköiden troikan tapaamisessa Venäjän kanssa 16. tammikuuta ja Ateenassa 24. tammikuuta järjestetyssä ministeritroikan tapaamisessa Venäjän kanssa. Neuvosto otti Tetenian kysymyksen esille myös EU:n ja Venäjän yhteistyöneuvoston istunnossa 14. ja 15. huhtikuuta 2003. Neuvosto valittaa Etyjin avustusryhmän toimiston sulkemista 31. joulukuuta ja antaa varauksettoman tukensa Etyjin puheenjohtajan pyrkimyksille varmistaa Etyjin pitkän aikavälin rakentava sitoutuminen alueella. Neuvosto suhtautuu myönteisesti Etyjin puheenjohtajan ehdotukseen oikein ajoitettuja, johdonmukaisia ja konkreettisia toimia koskevan teknisen yhteistyön ohjelman toteuttamisesta Etyjin puheenjohtajan ja Venäjän viranomaisten välillä. Ohjelma perustuu toisaalta Tetenian tasavallan todellisiin tarpeisiin ja toisaalta Etyjin asiantuntemukselle sen kaikissa kolmessa ulottuvuudessa. EU on lisäksi esittänyt YK:n ihmisoikeustoimikunnassa ehdotuksen Tetenian tilannetta koskevaksi päätöslauselmaksi, jossa se ilmaisee vakavan huolensa ihmisoikeus-, turvallisuus- ja humanitaarisesta tilanteesta paikan päällä Teteniassa. Päätöslauselma ei valitettavasti saanut riittävästi kannatusta tullakseen hyväksytyksi.
KIRJALLINEN KYSYMYS E-1015/03 esittäjä(t): Roberta Angelilli (UEN) komissiolle. Sienan kunnan käyttämät Daphne-ohjelmasta myönnetyt varat.



Virallinen lehti nro 051 E , 26/02/2004 s. 0061 - 0061



KIRJALLINEN KYSYMYS E-1015/03 esittäjä(t): Roberta Angelilli (UEN) komissiolle (27. maaliskuuta 2003) Aihe: Sienan kunnan käyttämät Daphne-ohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Sienan kunta, tarvitsevat kipeästi unionin varoja naisten ja lasten hyväksikäytön torjumiseen. Voisiko komissio näin ollen vastata seuraaviin kysymyksiin: 1. Onko Sienan kunta esittänyt Daphne-ohjelmaa koskevia hankkeita? 2. Onko Sienan kunta saanut rahoitusta kyseisiin hankkeisiin? 3. Onko kyseiset varat käytetty? António Vitorinon komission puolesta antamayhteinen vastauskirjallisiin kysymyksiin E-1004/03, E-1005/03, E-1006/03,E-1007/03, E-1008/03, E-1009/03, E-1010/03, E-1011/03,E-1012/03, E-1013/03, E-1014/03, E-1015/03 ja E-1016/03 (28. huhtikuuta 2003) Daphne-ohjelmaan on saatu pelkästään vuonna 2003 - kaksi ehdotusta Firenzen kunnalta Assessorato Pubblica Istruzione e Politiche Giovanili, Direzione Istruzione - yksi ehdotus Pesarion kunnalta Servizio sociale - yksi ehdotus Sienan kunnalta Comitato di ente per le pari opportunita. Komissio ei ole vielä arvioinut näitä ehdotuksia, eikä siksi voi vielä kertoa arvoisalle parlamentinjäsenelle valinnoista tai rahoituksesta. Tieto arvioinnin lopputuloksesta toimitetaan heinäkuussa 2003 kaikille niille, jotka ovat tehneet ehdotuksen Daphne-ohjelman puitteissa vuonna 2003. Muilta arvoisan parlamentinjäsenen mainitsemilta kunnilta (Ancona, Livorno, Macerata, Massa, Perugia, Pisa, Pistoia, Prato, ja Terni) ei ole saatu ehdotuksia 19972003 välisenä aikana.
KIRJALLINEN KYSYMYS E-0359/03 esittäjä(t): Jean-Claude Fruteau (PSE) neuvostolle. Aluepolitiikka.



Virallinen lehti nro 051 E , 26/02/2004 s. 0020 - 0021



KIRJALLINEN KYSYMYS E-0359/03 esittäjä(t): Jean-Claude Fruteau (PSE) neuvostolle (12. helmikuuta 2003) Aihe: Aluepolitiikka Vuoden 2004 laajentumisen myötä Euroopasta tulee jälleen demokratiaa ja ihmisoikeuksia kunnioittava poliittinen yhteisö. Euroopalla on siis oltava edellytykset rakentaa hyvinvointiin perustuva yhteisö, jolla on painoarvoa globaalistuvassa maailmassa. Haasteena on solidaarisuus. Kun laajentumiseen liittyvät eri seikat otetaan huomioon, kymmenen uuden valtion liittyminen unioniin ei ole mutkatonta. Tavoite 1 -alueiden aiheuttamat tilastolliset vaikutukset voivat kärjistää rahoitusta koskevia ongelmia. Vuotta 2006 silmällä pitäen on harkittava enemmän laatua kuin määrää koskevien kriteerin käyttöönottoa. Voiko puheenjohtajavaltio Kreikka antaa meille tietoa tästä kysymyksestä ja ilmoittaa tulevia myöntämisperusteita koskevat prioriteettinsa? Vastaus (29. syyskuuta 2003) Neuvosto ei ole vielä varsinaisesti tarkastellut tulevia kelpoisuusperusteita, koska komissio ei ole esittänyt asiasta virallista ehdotusta. Neuvosto hyväksyi 16. kesäkuuta 2003 rakennetoimityöryhmän selonteon, jossa esitettiin valtuuskuntien huomautukset ja näkemykset taloudellista ja sosiaalista koheesiota käsittelevästä komission toisesta väliraportista.
KIRJALLINEN KYSYMYS E-2068/03 esittäjä(t): Marco Cappato (NI), Maurizio Turco (NI),Marco Pannella (NI), Olivier Dupuis (NI), Gianfranco Dell'Alba (NI)ja Benedetto Della Vedova (NI) neuvostolle. Sharia-oikeuden käyttöönotto Pakistanin maakunnassa.



Virallinen lehti nro 051 E , 26/02/2004 s. 0195 - 0195



KIRJALLINEN KYSYMYS E-2068/03 esittäjä(t): Marco Cappato (NI), Maurizio Turco (NI),Marco Pannella (NI), Olivier Dupuis (NI), Gianfranco Dell'Alba (NI)ja Benedetto Della Vedova (NI) neuvostolle (20. kesäkuuta 2003) Aihe: Sharia-oikeuden käyttöönotto Pakistanin maakunnassa Pakistanin luoteisrajan maakunnan (NWFP) kansanedustuslaitos on hyväksynyt lakiesityksen sharia-lain käyttöön ottamisesta. Tämän Afganistaniin rajoittuvan maakunnan kuvernöörin allekirjoitettua lakiesityksen Koraaniin perustuva laki menee maallisen lain edelle ja kaikkien muslimien pitää noudattaa sitä koko maakunnassa. On ilmoitettu myös Afganistanin talebanien perustamia elimiä läheisesti muistuttavan hyveen ja paheen osaston perustamisesta maakuntaan. Tarkkailijoiden mukaan kuvernöörin allekirjoitus on pelkkä muodollisuus, joten muutaman päivän kuluttua maakunnassa asuvat pakistanilaiset joutuvat noudattamaan Koraanin lakia, kuten rajan takana Afganistanissa ennen amerikkalaisten ja brittien väliintuloa. 1. Mitä tietoja neuvostolla on tästä tilanteesta? 2. Mihin diplomaattisiin toimiin se aikoo ryhtyä, jotta Pakistan hallitus estäisi sharia-lain voimaantulon osassa maata? 3. Millä tavalla se aikoo suojella valtiollisten elinten maallisuuden periaatetta tilanteessa, jossa fundamentalistiset enemmistöt uhkaavat lakkauttaa sen tavalla, joka voi olla demokraattinen, mutta joka rajoittaa ihmisoikeuksien yleismaailmallisen julistuksen 18 artiklassa tunnustettua perustavanlaatuista oikeutta uskonnonvapauteen tai lakkauttaa sen? Vastaus (7. lokakuuta 2003) Neuvosto haluaa korostaa, että EU painottaa kaikissa Pakistanin kanssa käytävään vuoropuheluun kuuluvissa kokouksissa pitävänsä tärkeänä ihmisoikeuksien kunnioittamista ja että se aikoo jatkossakin toimia näin aina, kun siihen tarjoutuu tilaisuus, erityisesti luottamuksellisten virallisten yhteydenottojen kautta. EU-maiden Islamabadin edustustojen päälliköt seuraavat hyvin tarkkaan ihmisoikeustilannetta ja keskustelevat sekä yleisistä kysymyksistä että yksittäistapauksista viranomaisten kanssa säännöllisesti järjestettävien tapaamisten yhteydessä. Neuvosto on parlamentin jäsenen tavoin huolissaan sen lakiehdotuksen hyväksymisestä, jossa säädetään sharian käyttöönottamisesta Pakistanin luoteisrajan maakunnassa. Neuvosto ilmaisi vakavan huolensa tilanteesta poliittisten johtajien kokouksessa Islamabadissa 7. kesäkuuta 2003. Neuvosto seuraa tilanteen kehittymistä erittäin tiiviisti ja aikoo tarvittaessa päättää asianmukaisesta toimista.
KIRJALLINEN KYSYMYS E-1493/03 esittäjä(t): Torben Lund (PSE) komissiolle. Liikenneyhteydet Bornholmiin ja tarjouskilpailut.



Virallinen lehti nro 051 E , 26/02/2004 s. 0099 - 0099



KIRJALLINEN KYSYMYS E-1493/03 esittäjä(t): Torben Lund (PSE) komissiolle (2. toukokuuta 2003) Aihe: Liikenneyhteydet Bornholmiin ja tarjouskilpailut Tanskan hallitus on ehdottanut tarjouskilpailun järjestämistä Tanskaan kuuluvan Bornholmin saaren tulevista lauttaliikennepalveluista. Hallitus perustelee ehdotusta muun muassa sillä, että EU:n säädökset velvoittavat Tanskan järjestämään tarjouskilpailun lauttaliikennepalveluista. Voiko komissio ilmoittaa, minkä asetuksen tai direktiivin mikä artikla velvoittaa Tanskan järjestämään tarjouskilpailun Bornholmin lauttaliikennepalveluista? Lisäksi komissiota pyydetään ilmoittamaan, millä edellytyksin Bornholmin kaltaisten saarialueiden lauttaliikenteelle ja liikennepalveluille voidaan myöntää tukea. Loyola de Palacion komission puolesta antama vastaus (1. heinäkuuta 2003) Palvelujen tarjoamisen vapauden periaatteen soveltamisesta meriliikenteeseen jäsenvaltioissa (meriliikenteen kabotaasi) 7. joulukuuta 1992 annetun neuvoston asetuksen (ETY) N:o 3577/92(1) 4 artiklan mukaan jäsenvaltio voi tehdä sopimuksia julkisesta palvelusta niiden laivanvarustamojen kanssa, jotka harjoittavat säännöllistä liikennettä kyseisen jäsenvaltion saariin, saarille ja saarien välillä. Tässä artiklassa säädetään myös, että kun jäsenvaltio tekee sopimuksia julkisesta palvelusta, tämä on tehtävä syrjimättä ketään yhteisön laivanvarustajaa. Jotta tätä periaatetta noudatettaisiin, yhteisön suuntaviivoissa meriliikenteen valtiontuelle(2) todetaan, että julkisen palvelun velvoitteiden täyttämisestä aiheutuneita toimintatappioita koskevasta korvauksesta ei tarvitse ilmoittaa komissiolle edellyttäen, että asianomaiset viranomaiset järjestävät julkisen tarjouskilpailun, että menestyksekkään tarjouksen tekijä on periaatteessa se, joka pyytää velvoitteiden täyttämisestä pienintä taloudellista korvausta, ja että kyseinen korvaus ei ylitä julkisen palvelun velvoitteiden täyttämisestä aiheutuneita toimintatappioita. Nämä säännöt laadittiin saman jäsenvaltion saariin, saarille ja saarien välillä tapahtuvaa liikennettä varten. (1) EYVL L 364, 12.12.1992. (2) EYVL C 205, 5.7.1997.
KIRJALLINEN KYSYMYS E-0800/03 esittäjä(t): Koldo Gorostiaga Atxalandabaso (NI) neuvostolle. Sananvapaus.



Virallinen lehti nro 051 E , 26/02/2004 s. 0051 - 0052



KIRJALLINEN KYSYMYS E-0800/03 esittäjä(t): Koldo Gorostiaga Atxalandabaso (NI) neuvostolle (17. maaliskuuta 2003) Aihe: Sananvapaus Maailman ainoa baskin kielellä ilmestyvä sanomalehti Euskaldunon Egunkaria suljettiin viime viikolla Madridissa sijaitsevan suuria rikoksia käsittelevän eritystuomioistuimen Audiencia Nacionalin päätöksellä. Tuomioistuimen mukaan Egunkaria kuuluu ETA:an tai on yhteistyössä sen kanssa. Egunkaria perustettiin vuonna 1990, kun kansalta oli kerätty kampanjalla 150 miljoonaa pesetaa (900 000 euroa). Helmikuun 22. päivänä Donostian (San Sebastianin) kaduilla oli suuri mielenosoitus. Mielenosoittajat marssivat Egunkarian toimituksen julkaiseman uuden sanomalehden Eguneron puolesta. Ensimmäisenä päivänä myytiin 50 000 numeroa ja seuraavana 75 000. Mielenosoitus ja Eguneron painosten menestyminen kuvaavat yhteiskunnan huolta ja baskien selvää solidaarisuutta sanomalehteä kohtaan. Katsooko neuvosto, että Espanjan viranomaisten baskinkielistä sanomalehteä vastaan aloittama toiminta on demokraattisen valtion perusperiaatteiden mukaista? Aikooko neuvosto kehottaa Espanjan viranomaisia sallimaan sanomalehden toiminnan jatkamisen välittömästi? Katsooko neuvosto, että pidätettyjen toimittajien määrääminen eristysselleihin ja heidän asiakirjojensa takavarikoiminen ovat ihmisoikeuksien kunnioittamisen ja tiedotusvälineiden vapauden mukaisia toimia? Vastaus (29. syyskuuta 2003) Neuvosto viittaa kirjalliseen kysymykseen E-3104/02 antamaansa vastaukseen, jossa neuvosto muistuttaa, että vaikka yleisen järjestyksen ylläpitäminen ja sisäisen turvallisuuden suojaaminen kuuluvat EU:sta tehdyn sopimuksen 33 artiklan mukaisesti jäsenvaltioiden yksinomaiseen toimivaltaan, terrorismin torjunta on koko unionin etua koskeva tehtävä. Tämän vuoksi neuvosto pyytää kiinnittämään huomiota unionin hyväksymään terrorisminvastaiseen lainsäädäntöön. Neuvosto muistuttaa periaatteista, joille unioni SEU:n 6 artiklan 1 kohdan mukaisesti perustuu, ja korostaa jälleen kerran tukevansa jäsenvaltioiden terrorisminvastaisia toimia oikeusvaltion puitteissa.
KIRJALLINEN KYSYMYS E-1434/03 esittäjä(t): Theodorus Bouwman (Verts/ALE) ja Rijk van Dam (EDD) neuvostolle. Yhteisön kuljettajatodistus ja mahdollinen ECMT-lupien epäasianmukainen käyttö maantieliikenteessä.



Virallinen lehti nro 051 E , 26/02/2004 s. 0091 - 0092



KIRJALLINEN KYSYMYS E-1434/03 esittäjä(t): Theodorus Bouwman (Verts/ALE) ja Rijk van Dam (EDD) neuvostolle (24. huhtikuuta 2003) Aihe: Yhteisön kuljettajatodistus ja mahdollinen ECMT-lupien epäasianmukainen käyttö maantieliikenteessä Saksan viranomaiset tutkivat yllättäen 26. maaliskuuta liikenteenharjoittaja Willi Betzin toimitilat. Epäiltiin, että ECMT-lupia käytetään väärin ja kolmansien maiden kuljettajat työskentelevät laittomasti. Kolmansien maiden liikenteenharjoittajilla ja kuljettajilla on EU:n sisäisiä kuljetuksia varten ECMT-lupa, jonka avulla voi (toistaiseksi) lähes rajoituksetta toimia EU:n alueella. Käytetäänkö neuvoston mielestä kyseistä lupaa asianmukaisella tavalla? Onko neuvosto valmis seuraavassa yhteisön liikenneministerien kokouksessa ottamaan esille ongelman, joka koskee lupien epäasianmukaista käyttöä? Onko neuvosto valmis tekemään ehdotuksia, jotta saataisiin torjuttua kilpailun vääristyminen, joka huonontaa työolosuhteita EU:ssa ja uhkaa liikenteen turvallisuutta? Pitääkö neuvosto suotavana sitä, että kolmansien maiden kuljettajat tarjoavat palvelujaan itsenäisinä kuljettajina yhteisön liikenteenharjoittajille, eikä heiltä vaadita yhteisön kuljettajatodistusta? Mitä neuvosto voi tehdä ja aikoo tehdä saadakseen kyseisen toiminnan loppumaan? Vastaus (2. lokakuuta 2003) Neuvosto ilmoittaa arvoisille parlamentin jäsenille, että ECMT-lupien Euroopan liikenneministerikonferenssi on hyväksynyt viimeisimmässä istunnossaan Brysselissä (23. ja 24. huhtikuuta 2003) merkittäviä toimenpiteitä, joiden tarkoituksena on estää mahdollisuus käyttää ECMT-lupia epäasianmukaisesti. Lupien käyttö päätettiin uudistaa antamalla säännöksiä rajoitetusta määräajasta, jona liikenteenharjoittajat voivat harjoittaa maanteiden tavaraliikennettä ja joka velvoittaa luvan haltijat palaamaan rekisteröintimaahansa viimeistään kuuden viikon sisällä. Kyseiset säännökset tulevat voimaan 1 päivänä tammikuuta 2004 yhden vuoden koeajaksi. Toimenpiteen tehokkuutta arvioidaan koeajan päättyessä. Euroopan liikenneministerikonferenssi antoi samassa istunnossa päätöslauselman monenvälisen ECMT-kiintiön paremmasta hallinnoinnista. Päätöslauselmaan sisältyy useita toimenpiteitä, joilla pyritään parantaman ECMT-lupien nykyistä käyttöä koskevaa tietojenvaihtoa.
KIRJALLINEN KYSYMYS P-2142/03 esittäjä(t): Adriana Poli Bortone (UEN) komissiolle. Onnettomuus ILVA:n Taranton tehtaassa.



Virallinen lehti nro 051 E , 26/02/2004 s. 0205 - 0206



KIRJALLINEN KYSYMYS P-2142/03 esittäjä(t): Adriana Poli Bortone (UEN) komissiolle (20. kesäkuuta 2003) Aihe: Onnettomuus ILVA:n Taranton tehtaassa Teräsyhtiö ILVA:n Taranton tehtaassa (Puglia, Italia) tapahtui äskettäin onnettomuus, jossa kuoli kaksi vasta 24- ja 27-vuotiasta nuorta miestä. Aikooko komissio käynnistää selvityksen tämän Riva-konserniin kuuluvassa tehtaassa tapahtuneen traagisen onnettomuuden syistä? Aikooko se selvittää erityisesti, mihin toimiin on ryhdytty työturvallisuuden takaamiseksi? Anna Diamantopouloun komission puolesta antama vastaus (7. heinäkuuta 2003) Komissio pyrkii varmistamaan työpaikkojen turvallisuuden valvomalla tiukasti yhteisön lainsäädännön noudattamista. Kyseessä olevassa tapauksessa työntekijöiden terveyden ja turvallisuuden suojelua koskevat seikat kuuluvat puitedirektiivin 89/391/ETY(1) ja sen eritysdirektiivien soveltamisalaan. Jäsenvaltioiden on saatettava direktiivit osaksi kansallista lainsäädäntöä, ja niiden on myös tarkastettava ja valvottava riittävän tehokkaasti, että kysymyksessä olevia työntekijöiden terveyden ja turvallisuuden suojelemista koskevia kansallisia säännöksiä noudatetaan (ks. direktiivin 89/391/ETY 4 artikla). Työntekijöiden työterveyttä ja -turvallisuutta koskevat yhteisön direktiivit saatetaan osaksi kansallista lainsäädäntöä kansallisilla säännöksillä, joiden noudattamisen valvonnasta ja tarkastamisesta vastaavien toimivaltaisten viranomaisten tehtävänä on siis varmistaa, että kyseiset säännökset myös pannaan tosiasiallisesti ja asianmukaisesti täytäntöön. Kyseisen onnettomuuden syiden tutkiminen ja mahdollisten jatkotoimenpiteiden toteuttaminen kuuluu kansallisille viranomaisille: tässä tapauksessa erityisesti Puglian alueen toimivaltaiselle työsuojeluviranomaiselle, joka kykenee muun muassa tarkastamaan, onko kyseisten yhteisön direktiivien täytäntöön panemiseksi annettua lainsäädäntöä noudatettu asianmukaisesti. Komissio ei puutu asiaan, ellei ilmene vahvaa näyttöä siitä, että yhteisön lainsäädäntöä ei ole saatettu osaksi kansallista lainsäädäntöä tai että sitä ei ole tosiasiallisesti noudatettu. (1) Neuvoston direktiivi 89/391/ETY, annettu 12 päivänä kesäkuuta 1989, toimenpiteistä työntekijöiden turvallisuuden ja terveyden parantamisen edistämiseksi työssä. EYVL L 183, 29.6.1989.
KIRJALLINEN KYSYMYS P-1723/03 esittäjä(t): Roy Perry (PPE-DE) komissiolle. Markkinoiden manipulointi Slovakiassa.



Virallinen lehti nro 051 E , 26/02/2004 s. 0132 - 0133



KIRJALLINEN KYSYMYS P-1723/03 esittäjä(t): Roy Perry (PPE-DE) komissiolle (19. toukokuuta 2003) Aihe: Markkinoiden manipulointi Slovakiassa Unkarilainen öljy- ja kaasuyhtiö MOL ilmoitti marraskuussa 2002 ostavansa 31 prosenttia Bratislavan pörssissä noteeratun slovakialaisen Slovnaft-yhtiön osakkeista. Kauppa edellytti Tekin tasavallan ja Slovakian kilpailuviranomaisten hyväksyntää, joka saatiinkin 25. maaliskuuta 2003. Slovakian lainsäädännön mukaan kaupan jälkeen MOL oli velvoitettu tekemään lopuista Slovnaftin pörssiosakkeista julkisen ostotarjouksen, jonka hinta perustuu kilpailuviranomaisten hyväksymistä edeltävän kuuden kuukauden painotettuun keskiarvoon. Muutama päivä ennen kilpailuviranomaisten hyväksynnän julkistamista Slovnaftin osakkeiden hinta kääntyi rajuun nousuun. Maaliskuun 17. ja 20. päivien välillä osakkeilla tehtiin useita epäilyttäviä kauppoja, joiden perustana täytyi olla tieto kilpailuviranomaisten hyväksynnästä. Kyseisten kauppojen tavoitteena oli korottaa merkittävästi Slovnaftin jäljellä olevista osakkeista tehtävän julkisen ostotarjouksen hintaa. Näiden epäilyttävien kauppojen tuloksena painotettu keskiarvohinta nousi 41 prosenttia neljän päivän aikana. Onko komissio tietoinen näistä tapahtumista? Katsooko komissio, että nämä kaupat ovat sisäpiirikaupoista ja markkinoiden manipuloinnista annetun direktiivin 2003/6/EY(1) mukaisia? Mihin toimiin komissio aikoo ryhtyä varmistaakseen, että Slovakian rahoitusmarkkinoiden valvontaviranomainen tutkii asian täysin riippumattomasti ilman, että rahoitusmarkkinoiden toimijat vaikuttavat siihen, mitä komissio piti tarpeellisena Slovakian liittymisvalmisteluja koskevassa kertomuksessa lokakuussa 2002? (1) EUVL L 96, 12.4.2003, s. 16. Frits Bolkesteinin komission puolesta antama vastaus (7. heinäkuuta 2003) Komissio ei ole arvopaperimarkkinoiden valvoja eikä se voi parlamentinjäsenen toimittamien tietojen perusteella arvioida, onko syytä epäillä, että mainitun yrityksen (Slovnaft a.s.) osakkeen hintaan ja kaupankäyntivolyymiin on kohdistunut markkinoiden manipulointia. Yhteisön lainsäädännössä markkinoiden manipuloinnista säädetään sisäpiirikaupoista ja markkinoiden manipuloinnista (markkinoiden väärinkäyttö) 28 päivänä tammikuuta 2003 annetussa Euroopan parlamentin ja neuvoston direktiivissä 2003/6/EY(1). Määräaika direktiivin siirtämiselle osaksi kansallista lainsäädäntöä päättyy tosin vasta lokakuussa 2004. Mikäli todetaan, että osakkeilla on tehty kauppoja sisäpiiritietoa hyödyntäen, voitaisiin kenties soveltaa sisäpiirikauppoja koskevien säännösten ja määräysten yhteensovittamisesta 13 päivänä marraskuuta 1989 annettua neuvoston direktiiviä 89/592/ETY(2). Kyseistä direktiiviä ei kuitenkaan voida soveltaa Slovakiassa ennen liittymissopimusten voimaantuloa. Asian vakavuuden vuoksi komissio pyrkii kaikin keinoin tekemään yhteistyötä Slovakian viranomaisten kanssa, jotta mainitut epäilyt voidaan tutkia asianmukaisesti liittymisprosessin yhteydessä. (1) EUVL L 96, 12.4.2003. (2) EYVL L 334, 18.11.1989.
KIRJALLINEN KYSYMYS E-2423/03 esittäjä(t): Kathleen Van Brempt (PSE) komissiolle. Liikenteen promillerajat.



Virallinen lehti nro 051 E , 26/02/2004 s. 0245 - 0246



KIRJALLINEN KYSYMYS E-2423/03 esittäjä(t): Kathleen Van Brempt (PSE) komissiolle (21. heinäkuuta 2003) Aihe: Liikenteen promillerajat Komissio on ryhtynyt toimiin Belgian BOB-kampanjan tekemiseksi tunnetuksi myös muissa EU-maissa. Ajatus on hyvä, mutta ongelma on eri jäsenvaltioiden lainsäädäntö suurimmista sallituista veren alkoholipitoisuuksista liikenteessä. Promillerajat vaihtelevat suuresti maasta toiseen. Katsooko komissio, että asiassa tarvittaisiin yhteisön säännöksiä? Aikooko komissio tehdä tätä koskevan aloitteen? Voiko komissio yhdenmukaistaa autoilijoiden suurimmat sallitut veren alkoholipitoisuudet? Jos vastaus on myönteinen, millaista ylärajaa komissio kaavailee? Loyola de Palacion komission puolesta antama vastaus (9. syyskuuta 2003) Komissio teki vuonna 1988 direktiiviehdotuksen, jonka tarkoituksena oli yhdenmukaistaa kuljettajien veren alkoholipitoisuuksien sallitut enimmäismäärät. Neuvosto ja parlamentti eivät milloinkaan hyväksyneet ehdotusta. Niinpä komissio antoi 17. tammikuuta 2001 suosituksen(1) kuljettajien suurimmasta sallitusta veren alkoholipitoisuudesta, jotta yhteisön tasolla olisi olemassa tietyt suuntaviivat. Komissio ei enää suunnittele jäsenvaltioiden määräämien kuljettajien promillerajojen yhdenmukaistamista. Rattijuopumuksen ehkäiseminen edellyttää itse asiassa useita toimenpiteitä, joista rattijuopumusrajan asettaminen on vain yksi. Esimerkiksi Yhdistyneessä kuningaskunnassa tapahtuu muihin jäsenvaltioihin verrattuna suhteellisen vähän onnettomuuksia, vaikka siellä on käytössä Euroopan unionin korkein sallittu promilleraja. Komissio pyytää siis parlamentin jäsentä tutustumaan 17. tammikuuta 2001 antamaansa suositukseen, josta käyvät ilmi komission periaatteet, joiden mukaisesti se jatkaa kamppailua rattijuopumuksen vakavaa ongelmaa vastaan. (1) Komission suositus, annettu 17 päivänä tammikuuta 2001, moottorikäyttöisten ajoneuvojen kuljettajia koskevasta suurimmasta sallitusta veren alkoholipitoisuudesta. EYVL C 48, 14.2.2001.